Դավիթ Տոնոյանը նախ լսեց ներկաներին: Սիսիանի բժշկական կենտրոնի տնօրեն Անուշ Ներսիսյանը ներկայացրեց իրենց հիվանդանոցի առավելությունները, մատուցվող ծառայությունները, ինչպես նաեւ առկա խնդիրները: Ստեղծված իրավիճակի մասին կարծիք հայտնեց նաեւ Զանգեզուրի կայազորային հոսպիտալի պետ Կարեն Գրիգորյանը: Հստակություն մտցնելով տարածված տեղեկատվության առնչությամբ՝ Դավիթ Տոնոյանը նշեց, որ խոսքը ոչ թե հիվանդանոցի փակման, այլ մեկ կետից կառավարման, ֆինանսական եւ կազմակերպչական խնդիրների միասնական լուծման մասին է, եւ օպտիմալացումը Սիսիանում նախատեսվում է բժշկական ոլորտը առողջացնելու համար: Հանդիպման մասնակիցները բաժանվել էին 2 խմբի՝ ոմանք կողմ էին միավորվելուն, ոմանք՝ կտրականապես դեմ: